195. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.οικ.Β-10868/764 της 12 Φεβρ.-5 Μαρτ.2003 (ΦΕΚ  Β΄265) Καθορισμός όρων, προϋποθέσεων, δικαιολογητικών, διαδικασίας κ.λπ. για τη χρηματοδότηση των επενδυτικών προγραμμάτων του άρθρου 12 του Ν. 2963/2001 (Α~ 268). Έχοντας υπόψη: α) Τις διατάξεις της παραγράφου 4 του άρθρου 12 του Ν. 2963/2001 (Α΄268) «Οργάνωση και λειτουργία των δημοσίων επιβατικών μεταφορών με λεωφορεία, τεχνικός έλεγχος οχημάτων και ασφάλεια χερσαίων μεταφορών και άλλες διατάξεις». β) Τις διατάξεις του άρθρου 29α του Ν. 1558/1985 (Α΄137) «Κυβέρνηση και κυβερνητικά όργανα», όπως σε αυτό προστέθηκε το άρθρο 27 του Ν. 2081/1992 (Α΄154) και αντικαταστάθηκε με την παράγραφο 2α του άρθρου 1 του Ν. 2469/1997 (Α΄38). γ) Το γεγονός ότι για την κάλυψη των αναγκών χρηματοδότησης των προβλεπομένων στην παράγραφο 2 του άρθρου 12 του Ν. 2963/2001 (Α΄268) ενισχύσεων, θα διατεθεί, σύμφωνα με την παράγραφο 3 του ιδίου άρθρου και νόμου, ποσό έως τριάντα δισεκατομμυρίων (30.000.000.000) δραχμών ή ογδόντα οκτώ εκατομμυρίων σαράντα μία χιλιάδων ογδόντα πέντε ευρώ και ογδόντα τέσσερα λεπτά (88.041.085,84 6) από το Υπουργείο Μεταφορών και Επικοινωνιών που θα βαρύνει το Πρόγραμμα Δημοσίων Επενδύσεων, αποφασίζουμε: Καθορίζουμε τους όρους, τις προϋποθέσεις, τα δικαιολογητικά, και τη διαδικασία για την εφαρμογή των ρυθμίσεων της παραγράφου 3 του άρθρου 12 του Ν. 2963/2001 (Α΄268), κατά είδος επενδύσεων, ως ακολούθως: Άρθρο 1 1. Η καταβολή του ποσού της ενίσχυσης, των περιπτώσεων α και β της παραγράφου 2 του άρθρου 12 του Ν. 2963/2001 (Α΄268), γίνεται σε δύο δόσεις, ισόποσες, με βάση την προϋπολογισθείσα δαπάνη. Η πρώτη κατά την έναρξη των εργασιών του συγκεκριμένου έργου και η δεύτερη με την ολοκλήρωση του έργου αυτού. Με βεβαίωση του Νομάρχη της έδρας του συγκοινωνιακού φορέα πιστοποιείται η έναρξη και ολοκλήρωση των εργασιών. 2. Για την καταβολή της πρώτης δόσης υποβάλλονται στην αρμόδια υπηρεσία του Υπουργείου Μεταφορών & Επικοινωνιών τα παρακάτω δικαιολογητικά: α) Αίτηση του νόμιμου εκπροσώπου του συγκοινωνιακού φορέα. β) ΦΕΚ δημοσίευσης της σύστασης της ΚΤΕΛ Α.Ε. ή ανακοίνωση καταχώρισης της σύστασης της σε Α.Ε. στην αρμόδια υπηρεσία της οικείας Νομαρχιακής Αυτοδιοίκησης. γ) ΦΕΚ εκπροσώπησης της Α.Ε. ή ανακοίνωσης καταχώρησης. δ) Σε περίπτωση μη μετατροπής, βεβαίωση της υπηρεσίας Μεταφορών & Επικοινωνιών της οικείας Νομαρχιακής Αυτοδιοίκησης για την απαλλαγή τους από την μετατροπή σε Α.Ε., σύμφωνα με τις κείμενες διατάξεις, ή πράξεις σύστασης των ΡΟΔΑ και ΔΕΑΣ Κω. ε) Απόφαση της Γενικής Συνέλευσης του συγκοινωνιακού φορέα για τη σκοπιμότητα εκτέλεσης του συγκεκριμένου έργου και το ύψος της δαπάνης. στ) Τεχνική έκθεση, θεωρημένη από τις τεχνικές υπηρεσίες της αρμόδιας Νομαρχίας, στην οποία θα περιλαμβάνονται περιγραφή της υπάρχουσας κατάστασης, οι προβλεπόμενες εργασίες και το συνολικό κόστος αυτών μέχρι την ολοκλήρωση του συγκεκριμένου και λειτουργικού έργου.  ζ) Βεβαίωση του Νομάρχη της έδρας του συγκοινωνιακού φορέα, που να πιστοποιεί την έναρξη των εργασιών.  η) Βεβαίωση της υπηρεσίας Μεταφορών & Επικοινωνιών της οικείας Νομαρχιακής Αυτοδιοίκησης για τον αριθμό των λεωφορείων κάθε συγκοινωνιακού φορέα. θ) Αντίγραφο του λογαριασμού ακαθαρίστων εισπράξεων, του προηγουμένου έτους, του ΚΤΕΛ μαζί με αντίγραφο αποδεικτικού κατάθεσης του αναλογούντος ποσού, στο λογαριασμό 400, του Ταχυδρομικού Ταμιευτηρίου Ελλάδος, Ανώνυμη Τραπεζική Εταιρεία. ι) Υποβολή υπεύθυνης δήλωσης του αιτούντος για την εμπρόθεσμη καταβολή όλου του προβλεπόμενου ποσού εισφοράς της παραγράφου 1 του άρθρου 13 του Ν. 2963/2001 (Α΄268). 3. Για την καταβολή της δεύτερης δόσης υποβάλλονται στην αρμόδια υπηρεσία του Υπουργείου Μεταφορών & Επικοινωνιών τα παρακάτω δικαιολογητικά: α) Αίτηση του νόμιμου εκπροσώπου του συγκοινωνιακού φορέα. β) Βεβαίωση του Νομάρχη της έδρας του συγκοινωνιακού φορέα για την ολοκλήρωση των εργασιών του έργου. γ) Αντίγραφο του λογαριασμού ακαθαρίστων εισπράξεων, του προηγουμένου έτους, του ΚΤΕΛ μαζί με αντίγραφο αποδεικτικού κατάθεσης του αναλογούντος ποσού, στο λογαριασμό 400, του Ταχυδρομικού Ταμιευτηρίου Ελλάδος, Ανώνυμη Τραπεζική Εταιρεία. (Μετά τη σελ. 312,858) Σελ. 312,859 Τεύχος -Σελ.  Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.195 δ) Υπεύθυνη δήλωση του αιτούντος για την εμπρόθεσμη καταβολή όλου του προβλεπόμενου ποσού εισφοράς της παραγράφου 1 του άρθρου 13 του Ν. 2963/2001 (Α΄268). Άρθρο 2 1. Για την καταβολή των ενισχύσεων της περίπτωσης γ της παραγράφου 2 του άρθρου 12 του Ν. 2963/2001 (Α΄268) απαιτείται απόφαση της Γενικής Συνέλευσης του συγκοινωνιακού φορέα για την σκοπιμότητα εκτέλεσης της συγκεκριμένης επένδυσης και το κόστος αυτής. Η καταβολή των ενισχύσεων γίνεται με την ολοκλήρωση της επένδυσης. Η πιστοποίηση της ολοκλήρωσης της επένδυσης γίνεται με βεβαίωση του Νομάρχη της έδρας του συγκοινωνιακού φορέα. 2. Για την καταβολή της ενίσχυσης, υποβάλλονται στην αρμόδια υπηρεσία του Υπουργείου Μεταφορών & Επικοινωνιών, τα παρακάτω δικαιολογητικά α) Αίτηση του νομίμου εκπροσώπου του συγκοινωνιακού φορέα και υποβολή υπεύθυνης δήλωσης του αιτούντος για την εμπρόθεσμη καταβολή του ποσού εισφοράς της παραγράφου 1 του άρθρου 13 του Ν. 2963/2001 (Α΄268) β) ΦΕΚ δημοσίευσης της σύστασης της ΚΤΕΛ Α.Ε. ή ανακοίνωση καταχώρισης της σύστασης της σε Α.Ε. στην αρμόδια υπηρεσία της οικείας Νομαρχιακής Αυτοδιοίκησης. γ) ΦΕΚ εκπροσώπησης της Α.Ε. ή ανακοίνωσης καταχώρησης. δ) Σε περίπτωση μη μετατροπής, βεβαίωση της υπηρεσίας Μεταφορών & Επικοινωνιών της οικείας Νομαρχιακής Αυτοδιοίκησης για την απαλλαγή τους από την μετατροπή σε Α.Ε., σύμφωνα με τις κείμενες διατάξεις, ή πράξεις σύστασης των ΡΟΔΑ και ΔΕΑΣ Κω. ε) Απόφαση της Γενικής Συνέλευσης του συγκοινωνιακού φορέα για την πραγματοποίηση της επένδυσης και το κόστος αυτής. στ) Βεβαίωση της υπηρεσίας Μεταφορών & Επικοινωνιών της οικείας Νομαρχιακής Αυτοδιοίκησης για τον αριθμό των λεωφορείων κάθε συγκοινωνιακού φορέα. ζ) Αντίγραφο του λογαριασμού ακαθαρίστων εισπράξεων, του προηγουμένου έτους, του ΚΤΕΛ μαζί με αντίγραφο αποδεικτικού κατάθεσης του αναλογούντος ποσού, στο λογαριασμό 400, του Ταχυδρομικού Ταμιευτηρίου Ελλάδος, Ανώνυμη Τραπεζική Εταιρεία. Σελ. 312,860 Τεύχος -Σελ.  η) Τιμολόγια για την αγορά και την εγκατάσταση των συστημάτων αυτοματοποίησης διαδικασιών και μηχανοργάνωσης και βεβαίωση του Νομάρχη, όπου η έδρα του συγκοινωνιακού φορέα, για την εγκατάσταση και τη λειτουργία αυτού. θ) Υπεύθυνη δήλωση του αιτούντος για την εμπρόθεσμη καταβολή όλου του προβλεπόμενου ποσού εισφοράς της παραγράφου 1 του άρθρου 13 του Ν. 2963/2001 (Α΄268) Άρθρο 3 Το σύνολο των ενισχύσεων για κάθε συγκοινωνιακό φορέα, για τις επενδύσεις που προβλέπονται στα εδάφια α, β και γ της παραγράφου 2 του άρθρου 12 του Ν. 2963/2001 (Α΄268), δεν μπορεί να υπερβαίνει, συνολικά, το ισόποσο του γινομένου του αριθμού των λεωφορείων, που έχει στην δύναμη του, επί τις τέσσερις χιλιάδες τετρακόσια δύο ευρώ και πέντε λεπτά (4.402,05 6) και δεν μπορεί υπερβαίνει το πενήντα τοις εκατό (50%) του συνολικού κόστους εκάστου έργου. 21.Ζ.α.195 Κοινά Ταμεία Εκμεταλλεύσεως Λεωφορείων (ΚΤΕΛ) Άρθρο 4 1. Για την καταβολή των ενισχύσεων της περίπτωσης δ της παραγράφου 2 του άρθρου 12 του Ν. 2963/2001 (Α΄268), απαιτούνται: α) Η μετατροπή του Κ.Τ.Ε.Λ. σε Α.Ε. ή απαλλαγή αυτού από την μετατροπή σε Α.Ε., σύμφωνα με τις κείμενες διατάξεις. Για τη χορήγηση των ενισχύσεων αρκεί και η απλή καταχώριση ανακοίνωση σύστασης της Α.Ε. στην αρμόδια υπηρεσία της οικείας Νομαρχιακής Αυτοδιοίκησης. Η ενίσχυση χορηγείται για την αντικατάσταση λεωφορείων που έλαβαν χώρα μετά τη λήψη απόφασης της Γενικής Συνέλευσης για μετατροπή του συγκοινωνιακού φορέα σε ΚΤΕΛ Α.Ε. και στην περίπτωση συγκοινωνιακών φορέων που απαλλάσσονται της υποχρέωσης μετατροπής σε ΚΤΕΛ Α.Ε. ή της ΡΟΔΑ ή της ΔΕΑΣ ΚΩ μετά τη δημοσίευση του Ν. 2963/2001 (Α΄268). β) Η σύναψη σύμβασης μίσθωσης μεταξύ του κυρίου, του προς αντικατάσταση λεωφορείου, και του Κ.Τ.Ε.Λ. στη περίπτωση μετατροπής του σε Α.Ε. 2. Η καταβολή της ενίσχυσης γίνεται με την ολοκλήρωση της αντικατάστασης του λεωφορείου. Η πιστοποίηση της ολοκλήρωσης της αντικατάστασης του λεωφορείου γίνεται με την υποβολή επικυρωμένου φωτοαντιγράφου της αδείας κυκλοφορίας του νέου λεωφορείου και βεβαίωση της υπηρεσίας Μεταφορών & Επικοινωνιών της οικείας Νομαρχιακής Αυτοδιοίκησης, ότι, το νέο λεωφορείο τέθηκε σε κυκλοφορία σε αντικατάσταση άλλου που ήταν ενταγμένο στο συγκοινωνιακό φορέα. «3.Η οικονομική ενίσχυση για την αντικατάσταση των λεωφορείων, δε μπορεί να υπερβαίνει, για τα μεταχειρισμένα λεωφορεία, τα 17.608 EURO)». Η παρ.3 αντικαταστάθηκε ως άνω από την παρ.1 άρθρ.1 της με αριθ.οικ.Β-70092/5266/2028 Νοεμ.2003 (ΦΕΚ Β΄1771), όμοιας απόφασης. 4. Για την καταβολή της ενίσχυσης υποβάλλονται στην αρμόδια υπηρεσία του Υπουργείου Μεταφορών & Επικοινωνιών, τα παρακάτω δικαιολογητικά: α) Αίτηση του δικαιούχου και σε περίπτωση ύπαρξης περισσοτέρων του ενός ιδιοκτητών την αίτηση ή την εξουσιοδότηση την υπογράφουν όλοι οι ιδιοκτήτες. Εάν ιδιοκτήτης είναι το ίδιο το Κ.Τ.Ε.Λ. ή άλλος συγκοινωνιακός φορέας θα προσκομίζεται και πρακτικό νόμιμης εκπροσώπησης. β) ΦΕΚ δημοσίευσης της σύστασης της ΚΤΕΛ Α.Ε. ή ανακοίνωση καταχώρισης της σύστασης της σε Α.Ε. στην αρμόδια υπηρεσία της οικείας Νομαρχιακής Αυτοδιοίκησης. γ) ΦΕΚ εκπροσώπησης της Α.Ε. ή ανακοίνωσης καταχώρησης.  δ) Σε περίπτωση μη μετατροπής, βεβαίωση της υπηρεσίας Μεταφορών και Επικοινωνιών της οικείας Νομαρχιακής Αυτοδιοίκησης για την απαλλαγή τους από την μετατροπή σε Α.Ε., σύμφωνα με τις κείμενες διατάξεις, ή πράξεις σύστασης των ΡΟΔΑ και ΔΕΑΣ Κω. ε) Βεβαίωση της υπηρεσίας Μεταφορών & Επικοινωνιών της οικείας Νομαρχιακής Αυτοδιοίκησης ότι το εν λόγω λεωφορείο ταξινομήθηκε σε αντικατάσταση του υπ' αριθμόν …………… λεωφορείου εντεταγμένου στον φορέα και ιδιοκτησίας του ιδίου δικαιούχου, με συνημμένο επικυρωμένο φωτοαντίγραφο της νέας αδείας. Το χρονικό σημείο της αντικατάστασης του λεωφορείου πρέπει να είναι μεταγενέστερο της απόφασης της Γενικής Συνέλευσης για τη μετατροπή του συγκοινωνιακού φορέα σε ΚΤΕΛ Α.Ε., ή όταν δεν υπάρχει υποχρέωση μετατροπής, μεταγενέστερο της δημοσίευσης του νόμου. στ) Αντίγραφο του λογαριασμού ακαθαρίστων εισπράξεων, του προηγουμένου έτους, του ΚΤΕΛ μαζί με αντίγραφο αποδεικτικού κατάθεσης του αναλογούντος ποσού, στο λογαριασμό 400, του Ταχυδρομικού Ταμιευτηρίου Ελλάδος, Ανώνυμη Τραπεζική Εταιρεία. ζ) Τιμολόγιο αγοράς του λεωφορείου ή σύμβαση χρηματοδοτικής μίσθωσης από τα οποία να προκύπτει η συνολική αξία του οχήματος ως καινουργούς ή μεταχειρισμένου και η αγορά ή η χρηματοδοτική μίσθωση του λεωφορείου μετά τη λήψη απόφασης της Γενικής Συνέλευσης για μετατροπή του συγκοινωνιακού φορέα σε ΚΤΕΛ Α.Ε., ή της περιπτώσεως συγκοινωνιακών φορέων, που απαλλάσσονται της υποχρέωσης μετατροπής σε ΚΤΕΛ Α.Ε. ή της ΡΟΔΑ ή της ΔΕΑΣ ΚΩ μετά τη δημοσίευση του ν.2963/2001 (Α΄268). Τονίζεται ότι για την εκταμίευση των ενισχύσεων απαραίτητη προϋπόθεση είναι η μετατροπή του ΚΤΕΛ σε Α.Ε.  η) Βεβαίωση από την οποία να προκύπτει το έτος κατασκευής του πλαισίου του λεωφορείου, σύμφωνα με τα οριζόμενα στην υπ' αριθ. 45588/2076/2.8.2002 (Β΄1100) απόφαση του Υπουργού Μεταφορών & Επικοινωνιών. θ) Αντίγραφο της σύμβασης μίσθωσης του αντικατασταθέντος λεωφορείου από την ΚΤΕΛ Α.Ε. στην περίπτωση που δεν έχει γίνει η μετατροπή με εισφορά λεωφορείων.  (Μετά τη σελ. 312,860) Σελ. 312,861 Τεύχος -Σελ.  Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.195 «ι) Υπεύθυνη δήλωση του νομίμου εκπροσώπου του συγκοινωνιακού φορέα για την εμπρόθεσμη καταβολή όλου του προβλεπόμενου ποσού εισφοράς της παραγράφου 1 του άρθρου 13 του ν. 2963/2001 (Α΄ 268)». Η περιπτ.ι΄ αντικαταστάθηκε ως άνω από την παρ.2 άρθρ.1 της με αριθ.οικ.Β-70092/5266/2028 Νοεμ.2003 (ΦΕΚ Β΄1771), όμοιας απόφασης. «4. Στους δικαιούχους του παρόντος άρθρου, που χρηματοδοτήθηκαν, πριν τη ισχύ της παρούσας απόφασης, εγκρίνεται συμπληρωματικά το υπόλοιπο χρηματικό ποσό της οικονομικής ενίσχυσης που τους αντιστοιχεί μέχρι συμπληρώσεως του κατά περίπτωση ποσού που προκύπτει σύμφωνα με την παράγραφο 4 του άρθρου 20 του ν. 3185/2003 (Α΄ 229)». Η μέσα σε «» (νέα) παρ.4 προστέθηκε με την παρ.3 άρθρ.1 της με αριθ.οικ.Β-70092/5266/2028 Νοεμ.2003 (ΦΕΚ Β΄1771), όμοιας απόφασης. Άρθρο 5 1. Όλα τα απαιτούμενα δικαιολογητικά για την καταβολή των ενισχύσεων των παραγράφων 2 και 3 του άρθρου 12 του Ν. 2963/2001 (Α΄268) ελέγχονται από την αρμόδια υπηρεσία του Υπουργείου Μεταφορών & Επικοινωνιών. 2. Για την καταβολή των ενισχύσεων εκδίδεται χρηματικό ένταλμα που βαρύνει το Πρόγραμμα Δημοσίων Επενδύσεων. 3. Η συγκέντρωση, των αιτήσεων χρηματοδότησης των δικαιούχων των ενισχύσεων του εδαφίου δ της παραγράφου 2 του άρθρου 12 του Ν. 2963/2001 (Α΄268), θα γίνεται από τους οικείους συγκοινωνιακούς φορείς, και θα αποστέλλονται στην αρμόδια υπηρεσία του Υπουργείου Μεταφορών & Επικοινωνιών, ή οποία μετά τον έλεγχο των δικαιολογητικών θα καθορίζει το ακριβές ποσό που δικαιούται ο κάθε δικαιούχος για ενίσχυση, στο όνομα του οποίου θα εκδίδεται το χρηματικό ένταλμα, σύμφωνα με τα οριζόμενα στην παράγραφο 3 του άρθρου 12 του Ν. 2963/2001 (Α΄268). «4. Οι αιτήσεις για χρηματοδότηση των ενισχύσεων του παρόντος άρθρου θα πρέπει να έχουν υποβληθεί στην αρμόδια υπηρεσία του Υπουργείου Μεταφορών και Επικοινωνιών, το αργότερο, μέχρι 31.7.2005.  Σελ. 312,862 Τεύχος -Σελ.  Της χρηματοδότησης προηγούνται τα λεωφορεία των συγκοινωνιακών φορέων των ΚΤΕΛ ΑΕ, ή ΚΤΕΛ και των μετόχων αυτών». Η παρ.4 που είχε προστεθεί με το άρθρ.2 της με αριθ.οικ.Β-70092/5266/20-28 Νοεμ.2003 (ΦΕΚ Β΄1771), απόφ. Υπ.Οικονομίας και Οικονομικών-Μεταφ. και Επικοινωνιών, αντικαταστάθηκε ως άνω από την παρ.1 της με αριθ.ΒΟΙΚ.27119/2337/21 Ιουν.-17 Ιουλ.2006 (ΦΕΚ Β΄926), όμοιας απόφασης. «5. Οι αιτήσεις για χρηματοδότηση λεωφορείων αγόνων γραμμών νήσων, του π.δ. 967/1979 (Α΄272), που τέθηκαν ή θα τεθούν σε κυκλοφορία, λόγω αντικατάστασης, μετά τη δημοσίευση του ν. 3446/2006 (Α΄ 49), πρέπει να υποβληθούν στην αρμόδια υπηρεσία του Υπουργείου Μεταφορών και Επικοινωνιών, το αργότερο μέχρι 30.9.2006, τα παρακάτω δικαιολογητικά: α. Αίτηση του ή των ιδιοκτητών του λεωφορείου. β. Βεβαίωση της υπηρεσίας Μεταφορών και Επικοινωνιών της οικείας Νομαρχιακής Αυτοδιοίκησης, στην οποία θα βεβαιώνονται ότι: 1. Το υπ’ αριθμ. …………………… λεωφορείο δημόσιας χρήσης αυτοκίνητο ταξινομήθηκε και χορηγήθηκε άδεια κυκλοφορίας την ……………, σε αντικατάσταση του υπ’ αριθμ. ………………. Λεωφορείου δημόσιας χρήσης αυτοκινήτου και εξυπηρετεί άγονη γραμμή σύμφωνα με τις διατάξεις του π.δ. 967/1979 (Α΄ 272). 2. Το έτος κατασκευής του πλαισίου του λεωφορείου αυτοκινήτου, σύμφωνα με τα οριζόμενα στην υπ’ αριθμ. 45588/2076/2002 (Β΄ 1160) απόφαση του Υπουργού Μεταφορών και Επικοινωνιών. γ. Επικυρωμένο φωτοαντίγραφο της άδειας κυκλοφορίας του τεθέντος σε κυκλοφορία νέου λεωφορείου αυτοκινήτου. δ. Τιμολόγιο αγοράς ή σύμβαση χρηματοδοτικής μίσθωσης, από τα οποία να προκύπτει, η συνολική αξία του λεωφορείου αυτοκινήτου, τα οποία θα πρέπει να έχουν εκδοθεί μετά την ισχύ των διατάξεων του ν. 3446/2006 (Α΄ 49)». Η παρ.5 προστέθηκε με την παρ.2 της με αριθ.Β-ΟΙΚ.27119/2337/21 Ιουν.-17 Ιουλ.2006 (ΦΕΚ Β΄926), όμοιας απόφασης. 21.Ζ.α.196 Κοινά Ταμεία Εκμεταλλεύσεως Λεωφορείων (ΚΤΕΛ)